JUMAL KÕNELEB
Tere jälle!
Üks asi on tähtsam kui kõik muu.
See on tähtsam kui usk,
tähtsam kui imeteod,
tähtsam kui kogu tarkus,
tähtsam kui kogu teadmine.
See on isegi kõikidest meie ohvritest tähtsam.
See on armastus.
Jumal on armastus.
Mul ei saa sellel teemal rääkimisest küllalt.
See on nii oluline ja see muutis minu elu.
Sellest räägime me nüüd üsna mitmes saateosas,
sest see on nii imeline asi.
Kui seda uskuda ja mõista, siis kõik muutub lihtsamaks.
Kas pole nii?
Selle saatesarja nimi on "Jumal kõneleb".
See nimi ei tule sellest,
et alati kui Jan ja Joy räägivad, hakkab Jumal kõnelema.
See ei ole üldse sellest.
Seda on vale eeldada, ehkki mõnikord räägime midagi head.
Vähemalt siis, kui loeme otse Piiblist.
See nimi tuleb sellest,
et Jan ja Joy tahavad öelda, et Jumal kõneleb.
Tahame rõhutada seda, et ristiusus on tegu sellega,
et Jeesus tõesti tõusis surnuist ja Ta elab päriselt.
Meil on elav Jumal, kes on nüüd meiega koos.
Johannese evangeeliumis 14:18 ütleb Jeesus:
"Ma ei jäta teid orbudeks, ma tulen teie juurde."
Kuigi Ta läks Taevasse Isa juurde, ütleb Ta, et Ta ei jäta meid üksi.
"Ma tulen teie juurde."
Salmist 16 loeme edasi:
"Ja ma palun Isa
ja ta annab teile teise Lohutaja, et tema oleks teiega igavesti:
Tõe Vaimu, keda maailm ei saa võtta vastu."
Jeesuse Vaim, Isa Vaim, Püha Vaim,
"...sest ta ei näe teda ega tunne teda ära.
Teie tunnete tema ära,
sest ta jääb teie juurde ja on teie sees."
Tahaks kohe vahele öelda, et need on nii imelised sõnad.
Ütle pealegi.
Just nende sõnade kaudu õpetas Püha Vaim mulle,
et Tema on elav.
Just nende Jeesuse sõnade kaudu andis Ta mulle ilmutuse.
"Ma ei jäta teid orbudeks, ma tulen teie juurde."
Jeesus räägib siin just Pühast Vaimust.
Kui Jumal ei oleks praegu meiega koos,
oleksime ju orvud, kuni Ta tagasi tuleb.
Aga nüüd on tulnud Püha Vaim, see teine Lohutaja,
Jumala enese kolmas persoon on sinu ja minuga koos.
Me võime Teda tundma õppida.
Ta elab meie sees - elav Jumal, Immaanuel,
mis tähendabki: "Jumal on meiega".
Jumal on Joyga koos, Jumal on sinuga koos.
Jumal on Janiga koos.
Ristiusk ei ole mingi usund.
Küsimus pole üldse mingites reeglite kogumikus,
mida tuleb kogu aeg täita.
Asi on selles, et Ta on elav ja Ta elab nüüd minu sees.
Ta elab minus. Elav Jumal elab nüüd minu sees.
Ta on nüüd minu elus. - Lase käia, jutlusta!
Ta räägib. Ta kõneleb ja räägib. - Ta elab.
Ta räägib oma Sõna kaudu, Ta räägib siin Piibli kaudu.
Ta räägib otse Püha Vaimu kaudu ja me tohime elada Temaga koos.
Halleluuja!
See ongi kogu asja mõte, et Tema on minuga koos,
minu sees, minuga koos ja ma tohin elada oma argielu,
oma tavalist elu Temaga koos.
Ma ei ole enam kunagi üksinda.
Sellepärast on selle saate nimi "Jumal kõneleb".
Soovime Janiga õppida Teda tundma,
õppida kuulama Jumalat ja õppida tundma, milline Ta on.
Me tahame õppida.
Õigupoolest istumegi siin ja õpime,
püüdes mõista imelist Issandat, kes elab meie sees. - Halleluuja!
See on nii võimas!
Oleme mitu korda öelnud ja ütleme jätkuvalt edasi:
ristiusk pole usund, vaid suhe.
Kohtusin pastoriga,
kelle juurde oli tulnud päris palju pagulasi.
Kümnete kaupa pagulasi, kes tahtsid Jeesust tundma õppida
ning soovisid pöörduda ristiusku ja õppida Jumalat tundma.
Kui nad olid veidi aega ristiusuga tutvunud,
küsisid nad: "Kus on siis kõik reeglid?"
Nad olid harjunud midagi tegema, et olla meelepärased oma usundis.
Nad olid endised moslemid. Neil oli olnud palju reegleid.
Nad pidid paastuma ja palvetama.
Millised on nüüd ristiusu reeglid?
Pastor vastas: "Reegleid pole enam. Nüüd pole enam tegu religiooniga.
Nüüd on teil Jumalaga suhe."
Neil oli seda väga raske mõista.
Me räägime sellest,
sest kuigi Soomes on enamus inimesi kristlased,
on väga palju neid, kes ei ela selles suhtes,
vaid püüavad ikka veel olla head kristlased,
täita kümmet käsku ja vedada hirmsat koormat kaasas.
Me ei suuda ju seda teha.
Kui me õpime aga Jumalat tundma ja elame koos Temaga,
siis see on elu. Tõeline elu.
Tõeline Jumal, kes tõesti on meiega
ja kellega koos me saame elada ja olla.
Tema ligiolu ja Ta ise muudavad meid nii,
et me ei taha enam teha pattu.
Nüüd teeme väikese reklaamipausi.
Püha Vaim on persoon, keda me võime tundma õppida.
Ta pole mingi väeilming, vaid tõeline Jumala kolmas persoon.
Ta on sama väeline ja imeline kui Isa ja Poeg.
See oli ilmutus,
mis muutis minu suhtumise ristiusku ja Jumalasse.
Selle kohta olen ka kirjutanud oma teise raamatu.
Kui soovid paremini õppida tundma Teda
ja eristama Ta häält, siis ma soovitan seda head raamtut.
Kas pole hea raamat? Ütle jah. - Jah.
Jumala tundmiseks on kolm allikat. Kas soovid meile neist rääkida?
Jah, võtame need siis läbi.
Kui sina või mina - kes tahes, läheme sellele otsinguretkele,
siis me ei taha olla lihtsalt kristlased
vaid me tahame päriselt Jumalat tunda,
tahame teada, milline Ta on?
Me januneme isikliku suhte järele Jumalaga.
Kui nii, siis osta kõigepealt mu raamat! Ei, see oli lihtsalt nali!
Jumala tundmiseks on kolm allikat. Esimene on see minu käes.
Siit ma saingi kõik selle, millest oma raamtuis kirjutasin.
See on palju parem raamat, miljoneid kordi parem. - Jah.
Esimene allikas on Piibel.
Jumal on ilmutanud ennast oma Sõna kaudu.
Oma Sõna kaudu ilmutab Ta ennast.
Seda on Ta alati teinud. Päris loomise algusest alates.
Selle Sõna kaudu - seda uurides, seda lugedes ja palvetades,
et Jumal räägiks minuga oma Sõna kaudu,
Ta näitab ennast elavana.
Sõna peab olema kõikide meie kogemuste ja ilmutuste sõelaks.
Kas pole nii? - On küll.
Me võrdleme kõike Jumala Sõnaga.
Kui näeme midagi väga kummalist, siis on parem järele vaadata,
kas see ikka on Jumala Sõnaga kooskõlas?
Jumala Sõna on see tõde, mille peal me seisame.
Teine allikas, kui soovid teada, milline Jumal tegelikult on,
ja Vana Testamenti lugedes sattusid võib-olla segadusse,
kas Jumal on ikka päriselt hea või mitte,
siis pööra lehekülgi ja ava Uus Testament.
Loe evangeeliume.
Miks? Sest Jeesus tuli näitama, milline on Jumal.
Tema on Jumala täiuslik kuju.
Kui sa vaatad Jeesust ja loed, mida Ta ütles ja tegi,
siis sa näedki Jumalat.
Ta on ikka samasugune.
Püha Vaim on samasugune nagu Jumal.
Püha Vaim kirgastab Kristust ja näitab Sulle:
"Just selline Ma olen. Just nii hea ma olengi.
Ma tahan sind tervendada, ma tahan sind õnnistada.
Ma tahan sind aidata, ma tahan sind lohutada.
Mul on sinu jaoks imeline ülesanne."
Ja siis veel kolmas allikas.
Jumala Sõna on neist tähtsaim,
seejärel Kristus näitab meile, milline Jumal on
ja kolmandaks tahab Püha Vaim olla meile nii lähedal,
et saaksime Teda tundma õppida ja kuulda Tema häält isegi siis,
kui meil parajasti pole Piiblit raamatu kujul käeulatuses.
Kui sa õpid kuulama Püha Vaimu häält oma sisemuses,
saab Jumal sinu jaoks korraga elavaks.
See pole enam tint paberil.
Kui Püha Vaim kõneleb sinuga oma Sõna kaudu otse südamesse,
jääb vaid imestada.
See pole keeruline, see pole kummaline ega raske.
Ta räägib meie mõtete kaudu. Sa saad korraga Jumalaga kontakti.
Ta juba elab sinu sees. Need ongi need kolm allikat.
Mis toimub, kui hakkame Teda tundma õppima?
Esimese asjana õpime seda, et Jumal on armastus.
Ta on agape armastus. Väljateenimatu armastus.
Armastus, mis tuleb Kolgata ristilt.
Johannese evangeelium 3:16
"Sest nõnda on Jumal maailma armastanud..."
Nii on Jumal maailma armastanud.
Selles me näeme, kui palju Jumal maailma - meid -, armastas.
"...et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Nii palju on Jumal maailma armastanud.
On imetore mõelda, et Agape armastus ise -
väljateenimatu armastus, armastuse allikas ise elab.
Ta elab.
Kogu maailma, maailmakõiksuse, terve minu elu ja katsumuste,
raskuste, laste ja tuleviku -
kõige selle kohal ja ümber on armastus. Agape armastus.
Armastus ümbritseb ja kannab meid ja on meie sees kogu aeg.
Miks me sellest räägime ja miks see nii tähtis on?
Kui me näeme Jumalat valesti, siis läheb elu väga raskeks.
Kui usume, et Jumal ei olegi meie poolel
ning Jumal ei olegi hea, siis millele on meil loota?
See on viis, millega hingevaenlane püüab alati lagedale tulla.
Ta püüab alati erinevate asjadega mustata Jumalat nii palju,
et sa ei usaldaks Teda enam ega usuks Tema headusesse;
et sa pöörduksid Temast eemale.
See oli tema esimene plaan juba paradiisiaias,
kui Saatan küsis: "Kas Jumal tõesti on nii öelnud?
Jumal ju petab teid! Te ei sure, kui seda sööte.
Te saate Jumala sarnaseks.
Jumalal pole teiega head kavatsused ja Ta petab teid selles asjas."
Ta tegutseb ka praegu samal moel.
Kui ta on selles raskete elukogemuste kaudu edukas,
olukordade, inimsuhete, raske lapsepõlve kaudu,
siis ta paneb sind uskuma, et Jumal ei ole tegelikult hea.
Ta ei ole hea, Ta ei ole armastus, sest Ta ei saa ju olla armastus,
kui minuga on juhtunud see ja teine asi!
Isegi, kui sinuga on juhtunud see ja teine halb asi,
ei ole Jumal ikkagi muutunud.
Võib-olla pole inimesed olnud sellised armastuse allikad
nagu nad oleksid pidanud olema
ja su isa-ema pole sellega toime tulnud.
Võib-olla lasi isa nii vara jalga, et sa pole teda iial näinudki.
Jumal on ikkagi armastus. Tema ei ole ikkagi muutunud.
On nii tähtis, et usuksime ja näeksime Teda õigesti.
Näeksime, et Tema on üksnes hea.
Siis me väldime paljudesse kraavidesse kukkumist
ning püsime õigel teel. Meil on püsiv rahu.
Kuna Ta on alati hea, siis Ta pöörab meie saatuse.
Samamoodi nagu Ta pööras Iiobi saatuse.
Pidage meeles Iiobi raamatu lõppu.
See näitab meile, et Jumal on hea.
Halleluuja!
Kui sa niimoodi räägid, siis kus Ta minu elus on?
Kus Ta on ja kuidas Ta võib olla armastus,
kui kõik asjad selles maailmas on nii segamini?
Miks Ta ei tee midagi?
Need on küsimused, mida meile nii sageli esitatakse.
Miks see maailm siis on selline?
Leiame vastuse sellele küsimusele kohe Moosese raamatu algusest,
esimese peatüki 24. salmist alates.
Kui Jumal oli loonud selle imelise maailma ja inimsesed,
siis ütles Ta nii: Vaata, mina annan teile..."
Kui Ta oli loonud maailma, imelise paradiisiaia ja kõik muu,
ütles Ta: "Ma annan teile".
"Kõik seemet kandvad taimed kogu maal,
ja kõik puud, mis kannavad vilja, milles on nende seeme;
need olgu teile roaks!"
Ma annan need teile.
Ja ta ütleb inimesele: Olge viljakad ja teid saagu palju,
täitke maa ja alistage see enestele."
Alistage see maailm enestele ja valitsege selle üle.
Ta tegi valmis kogu selle imelise maailma
ja andis selle seejärel meile.
Ütles, et meie valitseks selle üle.
"Mina annan selle kõik teile - teie kasvatage ja kaitske seda."
Ta andis Aadamale ja Eevale - inimestele selle ülesande.
Inimene otsustab siin maa peal.
Maailm on antud meile ja meie kätte, meie vastutada.
Inimene kasutab ja kaitseb.
Meil on see esimene osa tulnud päris hästi välja.
Oleme kasutanud selle maailma ressursse,
kuni nende lõppemiseni.
Aga kas oleme seda ka kaitsnud? Teame, et me pole seda teinud.
Inimene ise ongi see, kes hoolitseb maailma eest halvasti
ja see kõik ei ole Jumala süü.
Me ei saa süüdistada Jumalat
sõdade, terrorismi ja kogu ebaõigluse eest.
Kliimamuutuste eest.
See on valus tõde.
Ma ei mäleta praegu täpselt seda kirjakohta,
aga kusagil öeldakse: "Taevad on Issanda omad..."
Psalm 115:16 - Sul on see kohe olemas.
"Taevas on Issanda taevas ja maa on ta andnud inimlastele."
Ta on andnud selle meile.
See tähendab, et Jumala armastus ei ole kuhugile kadunud.
Ta on meiega siin samamoodi nagu Ta oli alguses.
Ta on kogu aeg olnud ja Ta on armastus.
Kuigi oleme teinud vigu, on Tema ikkagi meiega koos.
Ta on kogu aeg samasugune, Ta on ikkagi armastus.
Jakoobuse kirjas 4:8 öeldakse:
"Tulge Jumala ligi, siis tuleb Tema teie ligi!"
Me saame Talle ligineda. Võime avada oma südame.
Võime öelda: "Issand, tule minu ellu!
Ma tahan elada Sinuga koos,
tahan jälle, et Sa tuleksid mu ellu!"
Mis siis juhtub?
Agape armastus -
see armastus, kes Ta on ja Kes Ta on koguaeg olnud,
see tuleb minu ellu ja hakkab voolama mu elus.
Jumalalt ei tule meile nõudmisi ega süüdistusi.
Süüdistused on juba pandud Jeesuse peale.
Meile läheneb hoopis armastus.
Jumala väljateenimatu, imeline, lõpmatu armastus.
Isa armastus. - Aamen.
Ta on igatsenud kogu aeg meie järele.
Ta on meid kogu aeg näinud.
Ta on kogu aeg teadnud meie olukorda.
Ta on isegi meie peas olevad juuksekarvad ära lugenud.
Ta on olnud meiega koos meie elu algusest saadik.
Meile aga on antud vaba tahe. Ta ei tule me ellu, kui me ei palu.
Või kui keegi teine meie eest ei palveta.
Inimene peab paluma ja lähenema Jumalale
ning võtma vastu.
Seal Ta ongi kogu oma armastusega,
kogu vägeva, tohutu ja piiritu armastusega.
See on armastuse omadus, et armastus ei tule vägisi kellegi ellu.
Armastus annab kogu selle maailma meile,
annab meile vabaduse ja koos sellega ka vastutuse.
Armastus teeb seda.
Ka meie peame lapsevanematena nii tegema.
Kui lapsed lahkuvad kodust, peame andma nad Jumala hoolde.
Me ei saa jätkuvalt nende eest hoolitseda.
Me peame neid usaldama ja see ongi armastus.
Selline on ka Jumal.
Joy ütles äsja, et ka meil endal on valikuvõimalus otsida Jumalat.
Luban sulle, et Piiblis pole kedagi,
kes on Jumalat otsinud ja oleks pidanud pettuma.
Näeme kohe Piibli alguses, pattulangemise järel,
et inimeste kurjus muudkui lisandub ja lisandub.
Võib-olla tunned, et ka sinu elus kurjus ja pimedus muudkui lisandub.
"Kust ma saaksin abi?"
Me näeme ka alguses, kui Jeesus polnud veel tulnud
ja polnud lepitanud meie patte,
et oli ikka nii, et need, kes otsisid Jumalat, leidsid Ta.
Ta on leitav igaühe jaoks, kes otsib.
Ütlen sulle, et kui hakkad Jumalat otsima,
siis leiad abi päris kindlasti.
Ma ei hakka neid kirjakohti välja otsima,
aga juba enne Noa päevi otsis Eenok Jumalat.
Juba enne veeuputust otsis Ta Jumalat
ning leidis lähedase osaduse Jumalaga nii,
et ta käis koos Jumalaga 300 aastat
ja peale seda võttis Jumal Ta otse taevakoju.
Noa otsis Jumalat ja käis Temaga
ning sai ülesandeks päästa kogu inimkond ja maakera.
See ei tähenda, et teistel poleks olnud võimalust.
Meil kõigil on võimalus leida Jumal.
Meil kõigil on võimalus ja valikuvõimalus.
Meil on võimalus otsida lähedast suhet Jumalaga.
Otsida seda, mis tõeliselt muudab me elu,
sest Tema on armastus.
Minu meelest on see nii imeline,
et tahaksin uuesti lugeda
esimese Johannese kirja esimest peatükki:
"Mis algusest peale on olnud, mida me oleme kuulnud,
mida me oleme oma silmaga näinud, mida me oleme vaadelnud."
Jüngrid ütlevad, et nad nägid seda oma silmadega.
"Me oleme seda ise kuulnud, oleme vaadanud ja käega katsunud.
Temast me räägimegi, "seda me kuulutame Elu Sõnast.""
Nad räägivad millestki, mida nad on ise kohanud,
kätega katsunud ja oma silmadega näinud.
"Elu on saanud avalikuks, ja me oleme näinud
ja me tunnistame ja kuulutame teile igavest elu,
mis oli Isa juures ja on saanud meile avalikuks.
Mida me oleme näinud ja kuulnud, seda me kuulutame ka teile,
et teilgi oleks osadus meiega.
Meie osadus on osadus Isaga ja Tema Poja Jeesuse Kristusega.
Ja me kirjutame seda, et meie rõõm oleks täielik.
Ja see on sõnum,
mida me oleme kuulnud Temalt ja kuulutame teile:
Jumal on valgus, ja Temas ei ole mingit pimedust."
See on see sõnum imelisest agape armastusest -
valgusest, milles ei ole mingit pimedust.
Kui loeme Uut Testamenti, seda, mida Jeesus õpetas ja tegi,
näeme, et Ta ei teinud midagi muud kui head.
Jumal on selline ja me saame elada selles suhtes.
Me ei saa sellest iialgi liiga palju rääkida.
See on lihtsalt nii.
Kui vabaneme sooritamisest ja religioossusest
või milleks iganes keegi seda kutsubki
ja pääseme elavasse suhtesse,
siis ma luban sulle, et elu usklikuna on tõesti vägev.
Eenoki, Noa, Aabrahami ja Taaveti kombel,
Peetruse ja Johannese viisil võib meil olla suhe Jeesusega.
Me võime elada Temaga ja olla Temaga koos.
Võime Teda tundma õppida aina rohkem ja rohkem.
Me ei ole enam kunagi üksinda, me pole enam kunagi kaitseta.
Me pole enam kunagi toetuse, lohutuse ja rahuta.
Me pole enam kunagi ilma rõõmuta, sest Ta on kogu aeg meie sees.
Palvetame.
Tänu, Taevane Isa, et saatsid oma ainusündinud Poja.
Tänu, Jeesus, et Sa tulid ja surid meie eest.
Tänu selle mõõtmatu ja käsitletamatu armastuse eest.
Tänu, Isa, et Sa saatsid Püha Vaimu olema koos meiega.
Tänu, Püha Vaim, et Sa pole üksnes mingi jõud,
vaid Sa oled isik, oled Jumal maa peal.
Tahame tänada selle eest,
et Sa elad kõikides, kes usuvad Jeesusesse.
Me palume täna: "Saagu, Püha Vaim,
Sinu tõelisus reaalseks igaühele, kes seda igatseb!
Tänu Issand Püha Vaim, et Sa kirgastad Jeesust
ja teed Jumala elavaks igaühele, kes seda sinult paluvad ja anuvad.
Tänu, Issand, et meil on Sinu kaudu suhe Jumalaga.
Me saame elada ja olla koos Sinuga.
Issand ütleb: "Vaata, mina olen tõesti tulnud,
et Sinul oleks elu ja oleks seda ülirohkesti."
Halleluja! Aamen.
See on teenimistöö ja Piibli sõnul on tore teenida.
Parem on anda, kui võtta.
Meil on rõõm, et saame teenida Jumalat sel viisil.
See telekanal on mõeldud ka inimeste teenimiseks,
et evangeelium võiks levida.
Kui soovid olla osa teenimises selle telekanali kaudu,
võid osaleda ka olemata siinpool kaamerat.
Võid kasvõi kohe helistada annetusnumbrile 900 1777
ja oledki osaline, sest sa toetad seda tööd.
Helistades annetad Eestis 7 eurot.
Võid soovi korral muidugi kasutada ka TV7 kontonumbreid.
Kui soovid meie töö kohta rohkem teada saada,
siis külasta kodulehekülge: www.kristillinenkoulu.org
Ole õnnistatud Jeesuse nimel.
TV7 annetustelefon: 900 1777 (7 euri) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin